На основу члана 6. Одлуке о стипендирању спортиста (''Сл. лист општина Срема'',

број 19/2018), Председник општине Рума расписује

**Ј А В Н И П О З И В**

**за доделу стипендија спортистима**

Расписује се јавни позив за доделу **10 стипендија** спортистима који су у току 2021.

године, у категорији појединачног или екипног олимпијског спорта, у конкуренцији

кадета, јуниора или сениора, остварили један од следећих спортских успеха:

1. учествовали на светском првенству и остварили пласман од првог до десетог

места,

2. учествовали на европском првенству и остварили пласман од првог до осмог

места,

3. учествовали на балканском првенству и освојили медаљу, односно остварили

пласман од првог до трећег места,

4. учествовали на републичком првенству и освојили медаљу, односно остварили

пласман од првог до трећег места,

5. наступили за репрезентацију Републике Србије.

Стипендија се додељује у трајању од десет месеци у износу од **8.400** (словима: осам

хиљада и четири стотине) динара месечно.

**УСЛОВИ ЗА ДОДЕЛУ СТИПЕНДИЈА**

Право на доделу стипендије имају спортисти који испуњавају следеће услове:

1. имају пребивалиште на територији Oпштине Рума;

2. чланови су спортске организације - спортског клуба који је члан Спортског савеза

oпштине Рума и чланове клубова који су регистровани за клуб/спортско удружење, које није са територије Општине Рума, а под условом да на територији општине Рума не постоји регистровани клуб/ спортско удружење одређене спортске гране чији је спортиста члан;

3. немају закључен професионални уговор;

4. имају статус редовног ученика средње школе, односно статус студента

високошколске установе, у складу са Законом;

5. нису корисници стипендије врхунским спортистима, коју додељује Република

Србија.

**ПОТРЕБНА ДОКУМЕНТА**

**Пријаве подносе спортски клубови - у име чланова**, и подносе следећа

документа:

1. фотокопију уверења или дипломе односно други доказ о освојеној медаљи односно

оствареном пласману у категорији олимпијског појединачног или екипног спорта у

конкуренцији кадета, јуниора или сениора на светском, европском, балканском или

републичком првенству,

2. потврду или други доказ о репрезентативном статусу (спортисти који су наступили

за репрезентацију Републике Србије),

3. пријаву пребивалишта за малолетна лица односно фотокопију личне карте за

пунолетна лица,

4. потврду спортске организације - спортског клуба да је активан члан клуба и да

нема закључен професионални уговор,

5. потврду средње школе о редовном школовању, односно уверење високошколске

установе о статусу студента и фотокопију индекса,

6. писмену изјаву кандидата за пунолетна лица односно писмену изјаву

родитеља/старатеља за малолетна лица, да кандидат није корисник стипендије

врхунским спортистима коју додељује Република Србија.

**РОК ЗА ПОДНОШЕЊЕ ПРИЈАВА**

Рок за подношење пријава је од **20.04.2022.** до  **04.05.2022. године.**

**КРИТЕРИЈУМИ ЗА УТВРЂИВАЊЕ РЕДОСЛЕДА**

Комисија на основу пријава пристиглих на Јавни позив и приложене

документације врши рангирање кандидата, бодовањем, према следећим критеријумима:

Комисија на основу пријава пристиглих на јавни позив и приложене документације

врши рангирање кандидата, бодовањем, према следећим критеријумима:

1. остварен већи број спортских успеха из члана 2. ове одлуке (један спортски

успех из члана 2. ове одлуке бодује се са 20 бодова, а сваки следећи спортски

успех из члана 2. ове одлуке бодује се са додатних 5 бодова),

2. остварен пласман према рангу такмичења (ранг такмичења бодује се тако да

се спортски успех из члана 2. ове одлуке на светском првенству бодује са 10

бодова, на европском првенству са 8 бодова, на балканском првенству са 5

бодова и на републичком првенству са 3 бода, с тим да се број бодова

опредељује само према успеху из члана 2. ове одлуке на једном такмичењу

највишем по редоследу рангирања),

3. број освојених медаља (медаља освојена на светском првенству бодује се са

10 бодова, на европском првенству са 8 бодова, на балканском првенству са 5

бодова и на републичком првенству са 3 бода, с тим да се број бодова узима

збирно уколико је спортиста освојио медаљу на више рангирних такмичења, а

да се додатно бодују и освојене медаље по пласману - златна медаља са 5

бодова, сребрна медаља са 3 бода и бронзана медаља са 1 бод),

4. спортиста се такмичи у појединачној конкуренцији (3 бода),

5. спортиста који се такмичи у сениорској конкуренцији (3 бода)

.

Уколико, након рангирања кандидата, два или више кандидата имају исти број

бодова предност имају кандидати који имају већи број бодова када се узму збирно бодови

по критеријуму "остварен пласман према рангу такмичења".

Уколико се на јавном позиву пријави већи број кандидата, стипендију могу добити

највише двоје спортиста из истог клуба. Ако се пријави мање кандидата него што је

планирано, стипендије ће се поделити по бодовном систему.

Уколико након обављеног рангирања кандидата, два или више кандидата имају

исти број бодова, предност имају кандидати који имају већи број бодова када се узму

збирно бодови по критеријуму ''остварен пласман према рангу такмичења''.

**ПОСТУПАК ЗА ПОДНОШЕЊЕ ПРИЈАВА**

Пријава на Јавни позив за доделу стипендија спортистима, са свим потребним

обрасцима, преузима се на службеном сајту Општине Рума www.ruma.rs, или у Одељењу за друштвене делатности Општинске управе општине Рума.

Пријаве се подносе Комисији за доделу стипендија спортистима, путем Писарнице

Општинске управе општине Рума, лично или препорученом поштом на адресу :

***Орловићева 5, 22400 Рума***

***са назнаком ''Комисији за доделу стипендија спортистима''***

**Непотпуне и неблаговремене пријаве се неће разматрати!**

**ПРЕДСЕДНИК ОПШТИНЕ РУМА**

**Александра Ћирић**

**Број: 66-5-1/22**

**Дана: 19.04.2022**